La Procure

**La Procure** ìsch a frànzeescha Büachhàndelskätta, wo-n-ànna 1898 vum Priaschter Henri Delépine z’ Arras grìnda worra ìsch. Zitter 1919 lììgt dr Sìtz z’ Pàriis.

## Gschìcht
Dr äärschta Lààda, „*La Procure de musique religieuse*“, hann dr Priaschter Henri Delépine un sii Brüader Louis ànna 1898 z’ Arras, ìm Norda vu Frànkrììch, grìnda. Zwìscha 1914 un 1918 ìsch d’ Gsällschàft uff Boulogne-sur-Mer verschììwa worra, un schpeeter uff Anglànd. Dernoo ìsch dr Sìtz ànna 1918 uff d’ Rue Cassette ìm 6. Arrondissement vu Pàris verschììwa worra, un ìm Joohr druff uff d’ Rue de Mézières, gega-n-ìwwer d’ Kìrich Saint-Sulpice, ìm ehamààliga Noviziàt vu da Jesüita.

Àm Ààfàng ìsch dr Zwack vu dana Büachhàndlunga gsìì, religiöösa Müsik üssaz’gaa un z’ vertaila, un Biacher so wia àndra Gegaschtand fìr d’ Pfàrräija z’ vergalta. Ìm Joohr 1934 ìsch dr Betriib a Àkziagsällschàft worra, unter’m Nàmma *La Procure Générale du Clergé des missions et des œuvres catholiques*. Ànna 1975 hàt d’ Äärwa dr Betriib ìn da Publications de La Vie Catholique verkàuift; doo drbi hàt dr Betriib aifàch dr Nàmma „La Procure“ bikumma.

Vu 2004 bis 2008 ìsch d’ Büachhàndelskätta Tail vu dr Grupp La Vie-Le Monde gsìì, nohdam àss dia Grupp d’ Publications de la Vie Catholique ìwwernumma hàt. Ànna 2009 hàt d’ Grupp La Vie-Le Monde siina Ààtaila ìn verschìedena Ààleeger verkàuift. Dr Hàuipttailenhàwer ìsch jetz d’ Gsällschàft Médias-Participations, wo-n-a Schpärrminoriteet hàt.

Wu ’s verkàuift worra ìsch, hàt La Procure a Umsàtz vu 16 Millioona Euro ghàà, drunter 3 Millioona dur d’ Online-Verkàuifa.

Ìm Septamber 2016 ìsch dr Jean-Baptiste Passé Hàuiptdirakter vu La Procure worra. Ànna 2021 hàt’r àwwer s’ Unternamma fàraloo.

Ààlàss vu dr Hundertjoohrsfiir vu dr Pàriiser Büachhàndlung vu dr Rue Mézières, hàt La Procure a Büach veräffentligt, wo 100 wìchtiga Wark vu dr krìschtliga Literàtür sàmmelt. Ìn dam Büach fìndet ma-n-a Üsswàhl vu 100 Biacher vu dr 20. Joohrhundert.


La Procure.jpg|D’ Büachhàndlung „La Procure“ àn dr Rue de Mézières z’ Pàris
Evry - 2020-09-17 - IMG 2547.jpg|D’ Büachhàndlung „La Procure“ z’ Évry-Courcouronnes bii Pàriis


## Ìm Grand Est
Ìm Elsàss gìtt’s kää Büachhàndlung „La Procure“. Dr ainziga Lààda ìn dr Regioon Grand Est ìsch z’ Reims.

## Lìteràtüürpriis
Zitter 2008 bedànkt jeeds Joohr La Procure zamma mìt dr Zittschrìft „Panorama“ a gaischtig Büach, wo-n-ìm àlta Joohr üssagànga-n-ìsch, mìt’ma Priis (em *Prix du livre de spiritualité Panorama-La Procure*):

* 2019 : Dai Sijie, *L’Évangile selon Yong Sheng*, Gallimard
* 2018 : Alexandre Siniakov, *Comme l'éclair part de l'Orient*, Salvator
* 2017 : Marion Muller-Colard, *L'intranquillité*, Bayard
* 2016 : Anne Lécu, *Tu as couvert ma honte*, Cerf
* 2015 : Jean-Pierre Brice Olivier, *Oser la chair : méditations sur l'Incarnation*, Cerf
* 2014 : Véronique Dufief, *La souffrance désarmée, *Salvator
* 2013 : Christiane Rancé, *Prenez-moi tout et laissez-moi l'extase*, Seuil
* 2012 : Magda Hollander-Lafon, *Quatre petits bouts de pain*, Albin Michel
* 2011 : Lytta Basset, *Aimer sans dévorer*, Albin Michel
* 2010 : Christian Bobin, *Les Ruines du ciel, Gallimard
* 2009 : Gabriel Ringlet, *Ceci est ton corps,* Albin Michel
* 2008 : François Cassingéna-Trévedy, *Étincelles II'', Ad Solem

## Weblinks

* Offiziälla Websitta (frànzeesch)

## Ainzelnoohwiisa